William Richard Bradford

William Richard Bradford (1948–2008) var en amerikansk morder som satt fengslet i San Quentin State Prison for drap i 1984 på sin 15 år gamle nabo Tracey Campbell og barpiken Shari Miller.

I juli 2006 friga politiet i Los Angeles en samling med bilder funnet i Bradfords leilighet på 1980-tallet som viste 54 forskjellige kvinner i modellposeringer. Da Bradford med løfte om en modellkarriere for å lokke til seg sine ofre, mener politiet at Bradford faktisk var en seriemorder og at bildene viste Bradfords andre ofre før de ble drept.

Bradford døde i fengselets lasarett den 10. mars 2008.«Condemned Los Angeles murderer dies of natural causes». Associated Press, 12. mars 2008Blankstein, Andrew (14. mars 2008): «Killer's death hinders probe of other cases work», Los Angeles Times

 Forbrytelser 
I juli 1984 mens Bradford var satt fri i påvente av en rettssak for voldtekt, møtte Bradford barpiken Shari Miller fra et establishment i Los Angeles.O'Neill, Ann (26. juli 2006): «Face to face with an alleged serial killer». CNN Justice. CNN. Bradford fortalte henne at han var en profesjonell fotograf og tilbød å hjelpe henne å bygge en portfolio med modellbilder. Han tok henne med til en avsidesliggende leir i ørkenområdene nord for Los Angeles (det samme stedet hvor han hadde begått voldtekt), fotograferte henne og deretter kvalte henne. Etter å ha drept henne skar han av henne tattooveringene og fjernet blusen før han fraktet liket til en parkeringsplass i Hollywood. Da hun var uten identifikasjoner ble Miller merket som «Jane Doe #60» av politiet.

Kort tid etter overbeviste Bradford sin 15 år gamle nabo Tracey Campbell at hun kunne bli modell, tok henne med ut til det samme ørkenområdet, fotograferte og kvalte henne. Han etterlot henne der etter å ha dekket ansiktet hennes med blusen til foregående offer.«Oppose the execution of William Bradford». Nyhetsblad fra juli 1998. Amnesty International Group 22

 Arrest 
Bradford ble mistenkt av politiet da han var den siste som beviselig hadde sett Tracey Campbell i live. Dette, koblet sammen med hans påfølgende rettssak for voldtekt, fikk politiet til å få tillatelse til å undersøke hans leilighet hvor de fant bilder av Miller og Campbell, sammen med en rekke bilder av 54 andre uidentifiserte kvinner. Miller ble identifisert som «Jane Doe #60» og et av bildene ledet til leiren i ørkenområdet hvor liket av Campbell ble funnet. Kort tid etter sa Bradford seg nolo contendere (juridisk begrep hvor man ikke innrømmer skyld eller uskyld) i voldtektssaken og ble dømt til åtte år i fengsel.

 Rettssak og dom 
Bradford ble ført til ny rettssak i 1988 hvor han sa opp sin advokat og krevde å representere seg selv. I løpet av den fasen hvor han fungerte som sin egen advokat kom han ikke med noe bevis eller argumenter for sin uskyld. Saksbehandlingen identifiserte Bradford som en seriemorder, men ga ingen informasjon om de andre mordene bortsett fra Miller og Campbell. I sin avslutningsprosedyre antydet Bradford at han hadde myrdet en rekke andre kvinner.

Juryen fant Bradford skyldig i begge mord og dømte han til dødsstraff.

 Hendelser etter dommen 
Bradford hadde ingen juridisk representasjon de siste ti årene. Fem dager før han skulle henrettes endret hans mening og erklærte sin uskyld, noe som satte henrettelsesprosessen på vent.

I 2006 fikk politiet i Los Angeles ny interesse for saken og frigjorde portrettfotografier av de bildene som var funnet i Bradfords leilighet.Winton, Richard (26. juli 2006): «A Killer's Warning Haunts Detectives». Los Angeles Times. Arkivert fra originalen den 12. mai 2010.

De fleste kvinnene ble aldri identifisert, bortsett fra et par. En av dem var søsteren av skuespilleren Eva LaRue, kjent fra TV-serien CSI: Miami.Haynes, John (10. november 2006): «Blog entry describing the CSI: Miami episode 'Darkroom'». CSI:Miami Writers Blog. CBS. Arkivert fra originalen den 19. mai 2007. Hun var nummer tre i serien av frigitte fotografier. Episoden «Darkroom» i TV-serien CSI: Miami var basert på denne saken. Bradford har tilbrakt tid i flere delstater hvor mordene potensielt kan ha blitt begått og hvor han var blitt anklaget for lovbrudd: Michigan, Florida, Texas, Oregon, Illinois, Kansas og Louisiana.

Bradford døde som i fengselet den 10. mars 2008 av kreft.

 Referanser 

Kategori:Personer fra USA dømt for drap
Kategori:Dødsfall under fengselsopphold
Kategori:Personer dømt til døden